rlitschk/wikidir huggingface dataset:
De germanischn Sprochn (dt.: germanische Sprachen) ghean zu de indogermanischn Sprochn. Se umfossn uma 15 Sprochn mid uma 500 Milliona Muadasprochlan, iwa 700 Milliona wann ma de Zwoatsprecha midzejd. A Bsundaheit vo de germanischn Sprochn gengiwa de indogermanischn Sprochn san de Vaändarunga vo de Konsonantn duach de Germanische Lautvaschiabung (Easchde Lautvaschiabung). De zwoa Haptsprochn san: Deitsch wead vo eppa 100 Mio. Muadasprochlan und mindastns 80 Mio. Zwoatsprechan gredd Englisch is de germanische Sproch mid dena meisdn Sprecha, mid eppa 340 Mio. Muadasprochlan und iwa 180 Mio. Zwoat- und Drittsprechan. Weidane germanische Sprochn san: Afrikaans (6 Mio., mid Zwoatsprechan 16 Mio.) Boarisch (12 Mio.) Dänisch (5,5 Mio.) Jiddisch (3 Mio.) Niedadeitsch (uma 5 Mio. Easchd- und Zwoatsprecha) Holländisch (22 Mio.) Norwegisch (5 Mio.) (Bokmål und Nynorsk) Schwedisch (9 Mio.) De germanischn Sprochn wean in da Regl in West-, Noad- und Ostgermanisch eihteid. De Sprochgrenz zwischn Noad- und Westgermanisch wead heit duach de deitsch-dänische Grenz markiad. Innahoib vo de zwoa großn Sprochgruppm gibds fliassande Iwagäng duach regionoie Dialekte. Westgermanische Sprochn Deitsch, Jiddisch, Luxnbuagisch, Niedadeitsch, Pennsylvanisch, Holländisch, Afrikaans, Englisch und Friesisch. Noadgermanische Sprochn Schwedisch, Dänisch, Norwegisch, Färöisch und Isländisch. Ostgermanische Sprochn De ostgermanischn Sprochn san komplett ausgstorm. Dovo om besdn dahoidn is's Gotische.
De westgermanischn Sprochn san a Untagruppm vo de germanischn Sprochn. Dazua ghean Sprochn wia Englisch, Deitsch, Boarisch, Jiddisch, Niadadeitsch, Holländisch, Afrikaans und Friesisch. De andan zwoa Untagruppm vom Germanischn san de Nord- und de Ostgermanischn Sprochn. De foigandn lebendn und ausgstorbanan Sprochn und aus da Familie vo de germanischn Sprochn Zejn zu de westgermanischn Sprochn: anglo-friesische Sprochn Angelsächsisch (Oidenglisch) † Mittlenglisch † Moderns Englisch Scots Yola † Cayman-Insln-Englisch Angloromani Friesisch kontinentalwestgermanische Sprochn lebende große Standardsprochn Deitsch (Hochdeitsch) Holländisch lebende kloanare Standardsprochn Afrikaans (oane vo de Amtssprochn in Südafrika, offizielle Minderheitnsproch in Namibia) Lëtzebuergesch (Amtssprache in Luxemburg, neben Franzäsisch und Deitsch) Jiddisch (offizielle Minderheitensproch in Schweden, Moldawien, Russland/Oblast Birobidschan und Israel) ausgstoabene Varietäten im Friahmittloida Oidhochdeitsch † Oidobafränkisch † Oidmittlfränkisch † Oidsidrheinfränkisch † Oidboarisch † Oidalemannisch † Oidsäggsisch (Oidniadadeitsch) † Oidniadafränkisch (Oidniadaländisch) † Westfränkisch (im Westn vom Frankenreich) † Langobardisch † ausgstorbane Varietäten vom Hochmittloida Mittlniadaländisch † Mittelniadadeitsch † Mittlhochdeitsch † oberdeitsches Mittlhochdeitsch † boarisches Mittlhochdeitsch † alemannisches Mittlhochdeitsch † ostfränkisches Mittlhochdeitsch † südrheinfränkisches Mittlhochdeitsch † mitteldeutsches Mittlhochdeitsch † westmitteldeitsches Mittlhochdeitsch (Mittlfränkisch, Rheinfränkisch) † ostmitteldeitsches Mittlhochdeitsch (Thüringisch, Obersächsisch, Schlesisch, Hochpreissisch) † ausgestorbane Varietätn vo da friahn Neizeit Friahneihochdeitsch † obadeitsche Schreibsproch † Beispui fir ned standardisiate lebende westgermanische Sprochn Plattdeitsch/Niadadeitsch Alemannisch
De Boier, aa Boia oda Boja, (lat.: Boii) woan a kejtischa Stamm in Middleiropa. Urspringli kemans aus de Regiona um an Rhein, Main und um de Doana, spoda homs in de Gebiete vo de heitign Stootn und Lända Tschechei, Slowakei, Bayern, Ungarn, Östareich und bis afn Balkan gsiedlt, sowia z Obaitalien. De italienischen Boier san noch 200 v. Kr. romanisiat und de neadlichn Boier zua Zeitnwend duach de Markomannen assimiliat woan. Da Nam vo de Boier is no ned gwiss aaf irgand an Uasprung zrucktfian. Neba an kejtischen Woat fia Schlega oder Kriaga kannt a Deitung ais Besitza vo Rindviecha (von idg. *gwowjeh³s, schau a lat. bos,: Rindviech, Genitiv: bovis: vo dem Rindviech) meglich sa. Ibalifate Naman san Boiorix und Boiodurum (Passau). Der Nam vo dem kejtischn Voik lebt hejd no in den Nama vom Bähm (boio-hemum = Heim der Boier) und vo Boarn weida. Laut da klassischn Leameinung leit se da Nam da Bajuwarn und somid a der vo Boarn vo de Boier ob. A direkte Ethnogenese da Boarn vo de Boia hoidn de Gschichtswissnschaftla oba hejd fia unwahrscheinle. Zua Entstehung vom Voiksstamm vo de Bajuwarn warn woi merare Umbrich währand da frian Vejkerwanderungszeit in Middleiropa nodwende, so dass
Vorlage:Infobox Gemeinde in Deutschland/Wartung/Markt Manching is a Markt im obabayrischn Landkroas Pfahofa an da Uim und liegt sidestlich vo Inglstod. In da Näh is a Einrichtung fir Testfliagarei Manching liegt in da Region Inglstod und besteht aus de Ortstein Manching, Obastimm, Niadastimm, Pichl, Forstwiesn im Feilnmoos, Westnhausn, Lindach und Rottmannshart. Vom 3. Joahundat v. Kr. bis zum 1. Joahundat v. Kr. is bei Manching a kejtisches Oppidum glegn. Und heit gibts duatn a Musäum. Da Markt Manching hod seit 1505 zum Herzogtum Neiburg-Suizboch und zum Landgericht Reichatshofa gheat. Seit 1777 ist da Ort Tei vom Kurfürstentum Bayern. Im Zug vo de Verwoitungsreforma in Bayern is mitm Gmoaedikt vo 1818 de heitige Gmoa enstanda. Seit mindastns 1354, wahrscheinlich oba scho seit da Römazeid, gibts in Oberstimm bei Manching an Barthelmarkt; a Voiksfest, des wo in da Region ziemlich bekannt und beliebt is. Susanne Sievers: Manching. Die Keltenstadt. Theiss, Stuttgart 2003, ISBN 3-8062-1765-3. Dorothea van Endert: Die Bronzefunde aus dem Oppidum von Manching. Steiner, Wiesbaden 1991, ISBN 3-515-05776-5. Gerhard Jacobi: Werkzeug und Gerät aus dem Oppidum von Manching. Steiner, Wiesbaden 1974, ISBN 3-515-01798-4. Elisabeth Bauer: Küchenduft und Orgelklang. Leibspeisenkochbuch mit Schmankerl aus Manching in Oberbayern. 1999, ISBN 3-930888-73-4. Commons: Manching – Sammlung
Mid'm Oscar fia d'beste Kamera wean d'Kameraleid vo am Film g'ehrt. Vo 1938 bis 1966 (außa 1958) han d'Oscars fia Schwoazweiß- und Foabfilm g'drend vagem woan, es håd åiso zwoa Oscars fia d'beste Kamerafiahrung gem. In untad stehanda Tabêin han d'Preisträger nåch'm Joa da Valeihung g'list.
Marco Borriello (* 18. Juni 1982 in Neapel) is a Fuaßboispiela aus Italien. Jetzt grad spüt da Mittlstüama in da italienischen Serie A beim AC Mailand. Borriello is im Jenna 2001 vom FBC Treviso an US Triestina in die Serie B verlichn wordn. Ab Juli hat er dann wieda fia Treviso gspüt. 2002 is er zum AC Mailand gwechslt. Im Jenna 2003 is er an in FC Empoli verlichn wordn. Zur Saison 2004/05 wurde er an Reggina Calcio verlichn. Vo Juli bis Dezember 2005 is er an Sampdoria Genua verlichn. Am 27. August 2005 hat er sei Debüt fia Sampdoria gebn, als er fian Emiliano Bonazzoli in da 53. Spielminutn eingwechslt wordn is. Sampdoria hats Spü 2:1 gegen AC Florenz verlorn. Ab Jenna 2006 is er an in FBC Treviso verlichn wordn. Zur Saison 2006/07 is er wida zu Milan zruck koma. Nach in Meisterschaftsspü gegen in AS Rom is er positiv auf Cortison tested wordn. Zur Saison 2007/08 hat Milan 50 % vo die Transferrechte an in CFC Genua verkauft. Am 16. September 2007 hat er sei Debüt fia Genua gebn. Des Spü hat 1:1 gegen AS Livorno gendet. 2008 is er fia uma 7 Mio. € wieda zruck
Guglhupf oda Guglhupf steht fia: Guglhupf, a runda Kuchn, dea wos sein Ursprung in Wean hod Der Guglhupf, a friachare satirische Sunntog-Muagnsendung vom österreichischen Radiosenda Ö1 da Spitznaum fian Noantuam in Wean da Spitznaum fia de psychiatrische Klinik Stahof in Wean.
A Guglhupf oda Gugelhupf, is a weana Kuchn aus Geamdag, dea wos in ana typischen Kranzlfuam aus Metoi oda Keramik bochn wiad. Duach de bsundare Fuam mit ana rauchfaungoatign Effnung in da Mittn wiad da Dag gleichmäßiga duachbochn. Des Wuat kummt woascheinlich vom mittlhochdeitschn gugel „Kapuzn“ (vo lateinisch cuculla) und Hopf fia Geam. Da Guglhupf is in Wean entstaundn und späda im Elsass und in aundan Regionen iwanumma wuan. Fia de Zuabereitung wiad a Dag aus Möh, Eia, Müch, Butta, Maundln, Ziwebm und Geam heagstöht und in da typischn Guglhupffuam bochn. Daun wiad a no mit Staubzucka guad aungstraht und serviat. Bsundas beliabt is da Guglhupf ois Marmorkuchn, wo de Höftn vom Dag mit Gagau gfäabt und daun marmoriat wiad. Weidas gibts beispüsweis no den Geamguglhupf, den Stefaniguglhupf (ohne Geam) und den Kaisaguglhupf (mit Sultaninen und Maundln). Mitn Guglhupf eng vawaundt san da Kärntna Reindling, da poinische-franzesische Baba au rhum, da franzesische Sarasin und de jidische Kugel. Seitn Kaisa Josef II. hod da Guglhupf a no a gaunz aundare Bedeitung. Es is da Spitznaum fia den 1784 eabautn weana Noantuam, wäu des so a runda Bau is. Vo dem kumman daun aa vaschiedane Rednsoaten, wia I kumm am Guglhupf (Ich
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Litaun (litauisch: Lietuva) is a Stoot in Noadeiropa und's siadlichste Land vom Baltikum. As grenzd on: Lettland, Russland, Weißrussland, Poin. Da gressde Tei vo da Bevejkarung san Litaua. Nochm Zwoatn Wejdkriag san vui Russn nach Litaun kemma, wei's zu dera Zeid zua Sowjetunion ghead hod. <Quej: Statistikamt vo Litaun Danem hom in Litaun (2007) no 3500 Deitsche (1989: 2100), 3100 Tataren (1989: 5200), 2900 Roma (1989: 2700), 2400 Lettn (1989: 4200) und 8000 Persona vo ondan Nationa (1989: 13.400) glebd. [1]=Bernardinai.lt und Litauisches Department für Statistik obgruafa om 29. Meaz 2017. International Monetary Fund, World Economic Outlook Database, April 2008 Datenbankabfrage, 12. Mai 2012
Da Reindling oda Pogatscha/Pohatscha is a Oat Guglhupf aus da Kärntna Kuchl. Da Nauman Reindling kummt vom Reindl (runde Häfalfuam), in dem a aussebochn wiad. Er haßt owa aa in Siadkeantn Pogatscha oda Pohatscha vo slowenisch pogača und Woazas oda Woazan (vom Woaz). Da echte Karntna Reindling wiad in ana rundn Reindlfuam bochn, ohne an Loch in da Mittn. De tradizionölle Reindlingfuam woa aa no mit christlichn bzw. heidnischn Symboin vaziat. Heit wiad da Reindling oft in ana Guglhupffuam gmocht, wos fia maunche a Sakrileg is. Da Reindling wiad aus an Geamdag gned und mit Butta, Zimt, Zucka und Rumrosinen gfüüd. Oft kumman zua Füllung aa no Woiniss dazua. Da Dag wiad eigroit und in ana rundn Fuam aussebochn. In Kärntn gheat da Reindling zu vün Festn und Feian dazua, is owa gaunz bsundas mit Ostan vabundn. Zauman mit Schinkn, Brod, Kren und Eia is a tradizionö zur Osterweihe trogn und daun bei da Osterjausn gessn wuan. Ea is in Kärntn owa aa a beliabts Jausngebäck zum Müchkafää. Kärntner Reindling – Ja, aber nur als Original!@1@2Vorlage:Toter Link/www.pklwk.at (Seite nicht mehr abrufbar; Suche in Webarchiven) obgruafn am 7. August 2009
Untertauern is a Ortsgmoa im Soizburga Lond im Bezirk St. Johann im Pongau in Esterraich. De Gmoa lig im Pongau im Soizburga Lond an da Nordseitn vom Rodstouder Tauernposs, im Toi vo da Pongauer Taurach. Ortstoae sand Untertauern und Owertauern, wobai ower a Toae vo Owertauern aa za da Gmoa Tweng geascht. Untertauern is a oide Siadlung, de ois Poststazion an da wichting, scho za da Rämerzeid exastiratn Stross iwern Rodstouder Tauern gleng is. Am 2. Juli 1911 houd da renomiarte esterraichische Moler Lucas Suppin in Untertauern geborn. Sai Voder, da Georg Suppin, is za dera Zaid da Dorflearer gwen. As Wopm vo da Gmoa is: „A zwoamoi toaets Schijd. As owerste greane Fejd is mid am noch untn offanen sijwern Fejd mid an schworschzn Lapidar-Buachstom "M.P:LVII" und as unteaschte greane Fejd mid am goidanen Posthärndl mid roder und waisser Schnur und Quastl belegg.“ Birgermoaster is da Howersotter Hons (Johann Habersatter) vo da SPÖ. Za da Gmoa gheascht a Toae vo da Schiregion Owertauern. Gmoa Untertauern & Turismus in Untertauern Commons: Untertauern – Oibum mit Buidl, Videos und Audiodateien
Da Siidamerikanische Schmetterlingsbuntbarsch aa Schmetterlings-Zwergbuntbarsch/schrotz oder aa oafoch nur Ramirezi gnonnt (wissnschoftlich Mikrogeophagus ramirezi, syn. Microgeophagus ramirezi, Papiliochromis ramirezi, Apistogramma ramirezi, Pseudogeophagus ramirezi, Pseudoapistogramma ramirezi) is a Siasswosserfisch aus da Ordnung vo de Schrotznoarting (Perciformes). Nem de aus Siidamerika stommatn Ortn vo da Gottung Mikrogeophagus trogt aa da Afrikanische Schmetterlingsbuntbarsch (Anomalochromis thomasi) den Trivialnomen „Schmetterlingsbuntbarsch“. De mear ois vawiarnde und oiwai no nid restlos befridigend aufklärte wissnschoftliche Nomensgewung grindt auf Irrtimer iwer de Vabraitung vo dera Zwergbuntbarschort. De Erschtbeschreiwer homd de Typusexemplare in d' Savannen vo Venezuela zwischn da Stod Palenque und am Rio Meta gfonga. Wia da Lüling 1966 aus'm Mamorè-System in Bolivien Fisch midbrocht hod, de da Meinken (dozmois da Loater vo da Fischbestimmungsstöi vom Verband Deutscher Vereine für Aquarien- und Terrarienkunde (VDA) ois Mikrogeophagus ramirezi bestimmt hod, is da Straid iwers totsächliche Vabraitungsgebit entstondn. Zwoa Joar spader hod da Fischer de Oart aa no in Venezuela, im Aizug vom Rio Guárico gfundn. Erscht da kullander hod waiderne 13 Joar spader a Klorhait schoffm kenna: Lülings Fisch hom zua da Schwesterort Microgeophagus altispinosus, de beraits 1911 vom Hasemann beschrim worn is ghert. Haid stet vüifoch belegt fest: Microgeophagus ramirezi lebt im Gebit vom untern und mittlern Orinoco und
Da Baba au Rhum oda Rum-Baba ist a runda guglhupfoatiga Kuachn aus an siassn Germdag, dea wos nochm Bocha mid ana Mischung aus Zucka und Rum meafoch dränkt wiad. Da Nauman vom Rum Baba kummt woahscheinlich vom russischn Babuschka, kuaz Baba fia Oma; des haßt oiso sovü wia Rum-Oma. Da Legendn noch is da Rum Baba a Erfindung vom poinischn Kenig und lothringischn Herzog Stanislaus I. Leszczyński. In de Asterix-Comix hod a Remaloga an Nauman „Babaorum“, a Wuatspü mitn franzesischn Guglhupf Baba au Rhum. Petit Larousse de la Cuisine. Paris, 1998. ISBN 2-03-507030-9
Erwin „Jimmy“ Hoffer (* 14. April 1987 in Baden) is a Fuaßboispiela aus Östareich. Seit 2009 is a beim italienischen Verein SSC Neapel unta Vatrog. Jetzt grad spüt da Stüama oba in da deitschn Bundesliga beim 1. FC Kaiserslautern auf Leibasis. Hoffer hat sei Profikarriere 2004 bam VfB Admira Wacker Mödling in da Bundesliga angfangt. Am 11. Mai 2005 hat er sei Debüt fia Admira gebn, als er fian Christian Thonhofer in da 46. Spielminutn eingwechslt wordn is. Admira hats Spü 1:0 gegen SV Maddersburg verlorn. 2006 is a fia uma 60.000 € zuam SK Rapid Wien innerhalb vo da Bundesliga gwechslt. Am 29. Juli 2006 hat er sei Debüt fia Rapid gebn, als er fian Steffen Hofmann in da 56. Spielminutn eingwechslt wordn is. Rapid hats Spü 1:0 gegen SV Ried verlorn. In da Saison 2007/08 is a mit Rapid Maasta wuan. Am 28. Juli 2009 hat SSC Neapel bekannt gebn, dass erm fia uma 5 Mio. € verpflichtet habn. In ööf Pflichtspüle fia di Italiena hat er oa Diadl gschossn. Im Summa 2010 is hat eam SSC Neapel an'n 1. FC Kaiserslautern valiechn, und im Summa drauf an d'Frankfuata Eintracht. Am 2. Juni 2007 hat Hoffer sei Debüt
Hebräisch (עברית‎, ‘Ivrit) is a semitische Sproch vo da afroasiatischn Sprochnfamülie. Es moderne Hebräisch wiad vo mea ois siem Müllionen Leit in Israel gredt, wearend des klassische Hebräisch seit mea ois 2000 Joa wödweit in jidischn Gmeindn fias Betn und fia andare liturgische Zwecke gnutzt wiad. Da Gezer-Kalenda staumt ausm 10. Jh. v. Kr., oiso aus da Aumtszeit vom Kenig Salomo, und wiad oft ois de ödaste bekaunte hebräische Inschrift gnennd. Des i owa aus sprochlicha und schrifthistorischa Sicht ned richtig, weu de Schrift und Grammatik phönizisch san. Des bekauntaste Weak in hebräischa Sproch is de jidische Bibe, da sognennde Tanach (im kristlichn Sprochbrauch es Oide Testament. Da Zeitpunkt vo da Obfossung is umstrittn. De ödastn Exemplare vo biblischn Textn san 1947 in Qumran gfundn wuan und stauman aus da Zeit zwischenan 3. Joahundat v. Kr. und im spädn 1. Joahundat n. Kr. Grammatikn: Stähli, Hans Peter: Hebräische Kurzgrammatik, Göttingen 1985. Gesenius/Kautsch/Bergsträsser: Hebräische Grammatik, Olms 1995. Meyer, Rudolf: Hebräische Grammatik, Berlin 1992. Körner, Jutta: Hebräische Studiengrammatik, Langenscheidt 1996. (ausfiahli) Krause, Martin: Biblisch-hebräische Unterrichtsgrammatik, hrsg. von Michael Pietsch und Martin Rösel, Walter de Gruyter, Berlin und New York 2007 ISBN 978-3-11-019028-1 Wertabiacha: Gesenius, Wilhelm: Hebräisches Handwörterbuch, Berlin 1962. Köhler, Ludwig/Baumgartner, Walter:
De Buanwuascht, aa Hasse, Buanheidl oda Klobassa is a legendäre weana Brühwuascht, de wos praktisch aun an jedn Weana Wiaschtlstandl zum hobm is. De Buanwuascht bsteht zua Höftn aus an Brad, zu an Viadl aus Speck und da Rest is Wossa, Gwiaz, Soiz und wos sunst no so ois zu an Wiaschdl gheat. Des is a sea grobe Wuascht. Mit um de 350 Kcal auf 10 Deka mochd a so a Wiaschdl mit grod 25 Deka gaunz schee sott. De Buanwuascht wiad nua in hassn Wossa kocht, oiso nia grüt und a ned brotn. Sie braucht um de 10 - 14 Minutn bis duach is. Gessn wiads daun mit an Kitt (a Schnittn Brod) odar an Buggl (a Brodscheazl), dazua a Sempf. Weu de Buanwuascht aus Wean ned wegzdengn is, kummts sogoa in da Literatua vua, zum Beispü bei Im Schatten der Burenwurst vom H. C. Artmann spüd de Hasse neman Zorro, dem Rächer aller Würstelmänner de Hauptroin. Zitat (S. 138): "De Burnwurscht da is vom Gigara", meinte ein dezent gekleideter Herr zu seiner Begleiterin, "do loß i mi eineschtechn, waun des Heidl ned zu hundat Prozent vom Roßfleischhocka staumt!" Heinz-Dieter Pohl: Die österreichische Küchensprache. Wean, 2007 Elisabeth Hölzl (Hg.):
Da Erdäpfelsalat oder Eadäpfesalod wiad aus kochde Eadäpfen und a poa aundare Zuatatn heagstöd. Im Wesentlichn gibt's zwa Zuaberatungsoatn: "mit Essig und Öö" und "mit Mayonnääs". Stott aana Mayonnääs wiad in da Diät-Kuchl aa gean a Joghurt gnumman. In Östareich wean traditionö festkochade Eadäpfen mit da Schoin in Soizwossa kochd. Daun weans min koidn Wossa ogschreckt, gschöd und no oisaa haßa in Scheim gschnittn. In Bayern und Östareich bis noch Krowozien wean de gschniddan Eadäpfen meistns mit an Sud aus ana Fleischbriah, Essig und Öö vamischt. Im Salod kennan aa no klaagschniddane Zwiefen, brodane Speckwiafen oda Stickln vo Essigguakaln sei. Haifig wean de Eadäpfen mit da Marinade iwagossn, wauns no haaß san. Dann auf jedn Foi a bissl wakn lossn. Dea so gmochde Salod kaun daun woam, obar aa koid gessn wean. In da Steiamoak wiad Eadäpfesalod gean mit Kürbiskernöö serviat. In Norddeitschland wiad da Erdäpfesalod meistns mit Mayonnäs augmochd. Aar aa Mischung mit Joghurt odaraan Obas is meglich. Alt-Wiener Erdäpfelsalat Kartoffelsalat anno 1621 Kuituagschicht Gschicht vom Eadäpfesalod
p3 De Burg Altpernstein is a mittloitaliche Buag in Müchödoaf in Owaöstareich im Bzirk Kiachdoaf aun da Krems im Traunviatl. Sie liegt ois Spornburg mit anm Hoisgrobm aun anm Hong vun iam Hausberg Hirschwoidstoa (1055m). D Buag steht ungefäa 400 Meta übam Kremstoi, auf fost 900 Metan Seehechn. Sie wiad um guade 200 Meta vun iam Hausbeag üwarogt. Weui die Burg auf anm Fösnvoasprung steht, is aun drei Seitn vo fost scho senkrecht obfollade Steuiwänd und auf da viatn Seitn von iam Burggrobm umgebm. Sie is nua üba a gmauate Bruckn erreichboa, de im 18. Joahhundert a Zugbruckn easetzt hod. Da Eingaung vun da Burg is da tiefste Punkt vun dem Fösn auf dems sitzt, wöcha ungefäa Sottlförmig is. Vo da Gostterrassn is sche zum seng, dass da Fös auf da Toiseitn bis aufe innen drittn Stock geht, quasi bis zum Dochstui. Die Burg is um 1000 herum baut woan und ma hods in de Joah 1160 und 1207 in Urkundn eawähnt. 1394 is da Johann I. vo de Liechtensteina vom domolign Herzog vo Östareich, em Albrecht III. z Habsburg, zum Burgherrn gnannt wordn. Ea hod ses olladings mid seim Schef vascherzt und hod deswegn sei eigene Burg netta ois
A Plosiv (aa Explosiv oder Vaschluslaut) is a Konsonant in ara Lautgruppm nouch da Artikulationsoart: Da Mundraum wird kurz vaschlossn, a Luft strejmt aine, nou wird da Luftstroum gschwind wider fraigem. Durch des entstejt quase a kloane Explosion, dej hejert'ma nou åls Laut. De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn: De boarische Sprouch kennt vo deane: [t d̥ p b̥ k g̊ ʔ]. De boarischn Lenis-Vaschluslautt [d̥ b̥ g̊] han stimmlous, dej wern ower mit wenger Druk aswej de boarischn Fortis-Vaschluslautt [t p k] gsprocha. Es [ʔ] is in Boarischn koa extra Phonem und koa regulärer Laut in Werter niat.
A Nasal is a Konsonant in ara Lautgruppm nouch da Artikulationsoart: Es Gamasegl (latainisch: velum) wird gsenkt, und d Luft strejmt desweng durch d Nosn as. D Mundhöln dejnt nu åls a Resonanzraum. Nasale han normålerwais stimmhaft. De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn: De boarische Sprouch kennt vo deane: [m n ŋ]
A Frikativ (aa Raiblaut oder Engalaut) is a Konsonant in ara Lautgruppm nouch da Artikulationsoart: A Engpåss zwischa zwoa Artikulationsstölln wird büldt. Durch dean lout'ma nou ghejre a Luft strejma, dej dralt'se, durch des entstejt ejtz a Raiblaut. Frikative kinna stimmlous oder stimmhaft sa. De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn: De boarische Sprouch kennt vo deane: [f s ʃ ç x h χ] In de meastn mittlboarischn und nordboarischn Dialekte wern d Lenis-Vaschluslautt [f s z̥ ʃ ç x] und d Fortis-Vaschluslautt [fː sː ʃː çː xː] unterschin. Es [χ] kå in westlinga Sid- und Sidmittlboarischn (Tirolisch u.å.) es Gechastick von velarn [x] und von palatalen [ç] sa, und da zwoate Tol von Affrikatn [kχ].
A Approximant (aa Hålbvokal) is a Laut hålme zwischa an Vokal und an Konsonantn in ara Lautgruppm nouch da Artikulationsoart: Wej ba de Frikative wird a Engpåss zwischa zwoa Artikulationsstölln büldt, der is ower niat gorasu eng, drum hejert'ma en Luftstroum kamats. De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn: De boarische Sprouch kennt vo deane: [β̞ ʋ j]
A Vibrant (aa Trill, wos von Englischn kummt) is a Konsonant in ara Lautgruppm nouch da Artikulationsoart: Da Artikulator vibriert durchn Luftstroum. Da Artikulator schnålzt quase vo da Artikulationsstöll kurz a pormol wegga, ower der blaibt ba derer. Vibrantn han stimmhaft. De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn: De boarische Sprouch kennt vo deane: [r ʀ] Es uvulare [ʀ] kummt in an Tol sidboarische Dialekte fir, ånsunstn is's in Boarischn es alveolare [r]. In ållzwoa Föll wird's quase grollt.
A Lateral (aa Laterallaut) is Konsonant in ara Lautgruppm nouch da Artikulationsoart: D Zunga wird asu glegt, das d Luft af da Mitterachs von Mund nemmer gånz frai durchzejng kå, ower nu ån oaner oder de zwoa Zungasaitn vabaistrejma kå. De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn: De boarische Sprouch kennt vo deane: [l]